section_heading: O knjizi
paragraph_text: Beskrajno ljeto apostrofira teme kao što su borba s depresijom i traumom, adolescentska izgubljenost, tinejdžerska ljubav, nada, te bitka sa samim sobom. napisan je u 1. licu, priča je jednostavna i linearna, a naglasak je stavljen na protagonistovim razmišljanjima. Spisateljica Matea Čvagić Prašnjak rekla je kako je riječ "o suvremenom romanu, možda i noveli, koji se s pravom svrstava u kategoriju proze u trapericama. Atribut ovoga romana, međutim, kombinacija je nekoliko žanrova koji obuhvaćaju osobine romana za mlade, ljubavnog romana, trilera i kriminalističkog romana". Rekla je i kako zahvaljujući ich kompoziciji iz perspektive sjećanja roman gotovo nalikuje na dnevničke zapise, te da "potencijalno oslikava autobiografske elemente", što se očituje u Adrianovoj ljubavi prema pisanju. Prema Čvagić Prašnjak, "karakterizacijom Christie Dreaming, djevojke protagonista [...] ostvaruju se kvalitetni elementi jednostavne, a istovremeno vrlo nježne i dirljive ljubavne priče koja oslikava značaj prvih ljubavi, dok se likovima poput Michaela Steeforta i Chada Deenera (Adrianovih vršnjaka) ostvaruje refleksija onoga što Adrian nikako ne želi postati i onoga čemu, s druge strane, Adrian teži."